paragraph_text: Njemačko-hrvatski univerzalni rječnik zasigurno je jedan od najvećih hrvatskih dvojezičnih rječnika. Prvo izdanje rječnika izdano je 2005. godine od Instituta za hrvatski jezik i jezikoslovlje i Nakladnog zavoda Globus. Rječnik ima 2076 dvostupačnih stranica, 120 000 natuknica i više od 500 000 ilustrativnih primjera. Njemački naziv ovog rječnika je Deutsch-kroatisches Universalwörterbuch. Rječnik je univerzalan što znači da je namijenjen za upotrebu u svim područjima života, znanosti, kulturi, politici, tehnologiji i svakodnevnom životu.